Seni Pariisis elanud lauljatar Triin Lellep avab koroonakriisi ajal Elu24 lugejatele oma Eestis asuva kodu uksed, kust vaatavad vastu kaks erilist muusikaõpilast - prints Villem ehk Villi ja majesteet Samantha Halljuus ehk Sally.
Juba lapsepõlvest muusikasse sügavalt kiindunud Lellep on üritanud praegusel ajal, mil liikumine on piiratud, arendada ka oma kahes kassis musikaalsust. Lellepi sõnul on ta neid laulutundide ajal õrnalt endale sülle seadnud, kuid õppetöö ei taha väga edeneda, sest üks õpilane ei ole üldse koostööaldis. Nimelt protestib Sally muusikatundide vastu lausa küüntega.
Lellep pääses koroonapandeemia haardesse langenud Pariisist lennukiga koju Eestisse viimasel minutil. Nagu kord ette nägi, veetis ta kodulinnas Tartus kaks esimest nädalat karantiinis. Selleks üüris ta Toomemäel korteri.
Vaata Lellepi kassidele antavaid laulutunde allolevast videost: